REPUBLIKA HRVATSKA

ZAGREBAČKA ŽUPANIJA

OPĆINA BRDOVEC

**OSNOVNA ŠKOLA IVANA PERKOVCA**

10292 Šenkovec, Zagrebačka 30

tel./fax 01/3395-758

e-mail: os-ivana-perkovca@zg.t-com.hr

KLASA: 007-04/23-02/6

URBROJ: 238-3-33-01-23-5

Šenkovec, 25.07.2023.

**Z A K L J U Č C I**

**23. sjednice Školskog odbora**

održane elektroničkim putem, s početkom **u 14:30 sati dana 21.07.2023. (petak) i završetkom u 09:00 sati dana 25.07.2023. godine (utorak)** u skladu s člankom 46. Statuta OŠ Ivana Perkovca

Sjednica se održava elektroničkim putem zbog nemogućnosti fizičkog prisustvovanja većine članova Školskog odbora radi korištenja godišnjih odmora.

Sudjelovali na elektroničkoj sjednici: Gordana Štefančić, Božica Krulić, Vladimir Novaković,

 Mladen Debeljak, Nikša Crljen - članovi

Nisu sudjelovali: Ivanka Šoštarić, Stanko Leskovšek

Zapisničarka: Marina Valenčak, tajnica

Predloženi dnevni red:

1. Verifikacija zapisnika 22. sjednice Školskog odbora

2. Izvještaj o izvršenju Financijskog plana za period od 01.01.2023. - 30.06.2023.- usvajanje

3. Odluka o II. izmjenama i dopunama Plana nabava za 2023. godinu- donošenje

4. Nabava školskih udžbenika- donošenje odluke o odabiru najpovoljnije ponude

5. Zahtjev za davanje prethodne suglasnosti za zasnivanje radnog odnosa gđe Ljiljane Valenčak na radnom mjestu kuharice na neodređeno, puno radno vrijeme

6. Zamolba za korištenje školske športske dvorane u svrhu održavanja koncerta – davanje suglasnosti

**Ad. 1.**

 Jednoglasno se prihvaća se zapisnik 22. sjednice Školskog odbora, KLASA: 007-04/23-02/5 , URBROJ: 238-3-33-01-23-2, od 28.06.2023. godine.

**Ad. 2.**

 Školski odbor jednoglasno usvaja Izvještaj o izvršenju Financijskog plana škole za period od 01.01.2023. do 30.06.2023. godine.

 Izvještaj o izvršenju Financijskog plana nalazi se u privitku ovog zapisnika i čini njegov sastavni dio.

**Ad. 3.**

 Školski odbor jednoglasno donosi Odluku o II. izmjenama i dopunama Plana nabave za 2023. godinu. Odluka se nalazi u privitku ovog zapisnika i čini njegov sastavni dio, a objavit će se na mrežnim stranicama škole i Elektroničkom oglasniku javne nabave.

**Ad. 4.**

 Jednoglasno se donosi:

**O d l u k a**

 Ponuda ponuditelja UDŽBENIK.HR, s cijenom od 12.928,15 EUR bez PDV-a, odnosno 13.574,56 EUR s uključenim PDV-om, odabire se kao najpovoljnija ponuda za nabavu školskih udžbenika.

 S odabranim ponuditeljem škola će sklopiti ugovor kojim će se regulirati međusobna prava i obveze.

**Ad. 5.**

Školski odbor jednoglasno daje suglasnost za zasnivanje radnog odnosa s gospođom Ljiljanom Valenčak, na radnom mjestu kuharice, na neodređeno, puno radno vrijeme, s početkom rada na dan 04.09.2023. godine.

**Ad. 6.**

 Školski odbor jednoglasno daje suglasnost obrtu MIP Obrt za promociju i marketing za korištenje školske športske dvorane u svrhu održavanja koncerta pjevača Džo Maračić Makija na dan 08.09.2023. godine, s iznosom zakupnine od 39,81 EUR po satu.

Zapisničarka Predsjednica Školskog odbora

 Marina Valenčak v.r. Gordana Štefančić v.r.